སུན་ཁྲུན་ལན་གྱིས་དམིགས་སུ་བཀར་ནས་ནན་བཤད་གནང་དོན།ཡུན་རིང་མ་སོང་གོང་སྐོང་ཚོགས་བྱས་པའི་ཀྲུང་དབྱང་འཐབ་ཕྱོགས་གཅིག་གྱུར་ལས་དོན་ཚོགས་འདུ་ནི་གལ་ཧ་ཅང་ཆེ་སྟེ།སྤྱི་ཁྱབ་ཧྲུའུ་ཅི་ཞིས་ཅིན་ཕིང་གི་གལ་ཆེའི་གསུང་བཤད་དེ་འཐབ་ཕྱོགས་གཅིག་གྱུར་གྱི་ལོ་རྒྱུས་ཐོག་གི་ལམ་ཚད་རྡོ་རིང་གི་དོན་སྙིང་གལ་ཆེན་ཡོད་ཅིང་།དུས་བབ་གསར་པའི་འོག་གི་འཐབ་ཕྱོགས་གཅིག་གྱུར་གྱི་ལས་དོན་ལ་རྩ་བའི་གཞི་འཛིན་ས་དང་བྱ་སྤྱོད་ཀྱི་ལམ་ཕྱོགས་བསྟན་ཡོད།ཀྲུང་གོའི་གུང་ཁྲན་ཏང་གིས་འཐབ་ཕྱོགས་གཅིག་གྱུར་ལས་ཀའི་སྐོར་གྱི་སྲོལ་ཡིགཚོད་ལྟའི་ལག་བསྟརདེ་ལའང་འཐབ་ཕྱོགས་གཅིག་གྱུར་གྱི་ལོ་རྒྱུས་ཐོག་གི་ལམ་ཚད་རྡོ་རིང་གི་དོན་སྙིང་གཅིག་མཚུངས་ཡོད་དེ།འཐབ་ཕྱོགས་གཅིག་གྱུར་གྱི་ལས་ཀར་ཆབ་སྲིད་ཀྱི་འགན་ལེན་དང་།རྩ་འཛུགས་ཀྱི་འགན་ལེན།ཁྲིམས་ལུགས་ཀྱི་འགན་སྲུང་གལ་ཆེན་མཁོ་འདོན་བྱས་ཡོད་པ་རེད།ཚོགས་འདུ་དངསྲོལ་ཡིགསྤེལ་བ་དེས་འཐབ་ཕྱོགས་གཅིག་གྱུར་གྱི་ལས་དོན་ལ་དགེ་མཚན་ཤིན་ཏུ་ཆེ་བའི་ཆ་རྐྱེན་བསྐྲུན་ཡོད་ལ།དྲ་ཚིགས་ཁག་གིས་སྐད་རིགས་མང་པོ་དང་།སྨྱན་མང་གཟུགས་ཀྱི་ལེགས་ཆ་བེད་སྤྱད་དེ་འཆད་འགྲེལ་གཏིང་ཟབ་བྱ་རྒྱུ་དང་།དྲིལ་བསྒྲགས་ཁྱབ་རྒྱ་ཆེ་རུ་བཏང་ནས་སྤྱི་ཚོགས་ཡོངས་ལ་འཐབ་ཕྱོགས་གཅིག་གྱུར་དང་ཏང་མང་མཉམ་ལས་སྔར་བས་ཤེས་རྟོགས་བྱ་རུ་འཇུག་དགོས་ཞེས་བརྗོད།